રોનક ડઘાઈ ગયો. એ પરીક્ષા દઈને આવ્યો હતો કે યુદ્ધ લડીને એ જ ના સમજાયું. પ્રશ્ર્નોનો મારો એટલો બધો ચાલ્યો કે આવતી કાલની તૈયારી કરવા માટેનો એનો મૂડ ખરાબ થઈ ગયો. છતાં એને બધાના પ્રશ્ર્નોના જવાબ આપવા પડ્યા. છેલ્લે ફોઈના પ્રશ્ર્નનો જવાબ આપ્યો, "ફોઈબા, આજે તો ઘણો સમય ખૂટ્યો. પેન પકડીને મારા તો હાથ જ દુ:ખી ગયા... અને પછી રૂમમાં જઈને પરાણે વાંચવા લાગ્યો. બીજા દિવસે રોનક પેપર દેવા માટે જઈ રહ્યો હતો ત્યાં જ એના ફોઈ અચાનક પ્રગટ થયાં અને એની સામે પેન ધરતાં બોલ્યા, "લે, રોનક ! આ નવી પેનથી લખજે. તારા હાથ પણ નહીં દુ:ખે અને પેપર ૧૫ મિનિટ વહેલું પૂરું થઈ જશે.